27/09/2011 | Administración LocalMunicipal
Mesía
Convocatoria para a concesión de subvencións para transporte escolar durante o curso 2011/2012

1.–FINALIDADES E OBXECTO. O Concello de Mesía apoiará, de cara o curso escolar 2011-2012, aos estudantes que residan no concello e cursen estudos de ensinanza secundaria ou formación profesional con título homologado fóra dos límites do concello, co fin de facilitarlles o seu desprazamento. Exclúense os estudos superiores (universitarios, doutorados.). Deste xeito, conforme ao disposto na base núm.23 das de execución do orzamento municipal para o ano 2011, na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, e na Lei 38/2003, do 17 de novembro, xeral de subvencións, convócase, para o curso académico 2011-2012, subvencións para transporte escolar, cun orzamento total, retido na aplicación orzamentaria 3.48 de 5.400,00 € (cinco mil catrocentos euros). 2.–BENEFECIARIOS. Teñen a condición de beneficiarios as persoas físicas que cumpran os seguintes requisitos: a) Estar ao día no pago das obrigas tributarias e coa Seguridade Social. b) Estar empadroado no Concello de Mesía cun ano de antigüidade. c) Cursar estudos de ensinanza secundaria e/ou formación profesional con título homologado, para os que sexa necesario desprazarse fóra do concello. d) Non superar os ingresos brutos per cápita da unidade familiar en que estea integrado o salario mínimo interprofesional por 2. Aos efectos da presente convocatoria, entenderase por unidade familiar o núcleo formado polo matrimonio ou parella de feito, así como os ascendentes e descendentes menores de 21 anos que convivan con eles no mesmo domicilio; esta idade ampliarase ata os 25 anos (inclusive), mentres se realicen estudos axeitados á súa idade e titulación ou encamiñados á obtención dun posto de traballo; incluiranse os estudos realizados en centros educativos públicos ou privados, sempre que teñan unha duración lectiva dun curso académico.3.–SOLICITUDES.3.1. A solicitude para a concesión da presente axuda formalizarase no modelo de solicitude establecido a tal fin e presentarase no Rexistro Xeral do concello ou dalgunha outra forma establecida no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, e deberá acompañarse da seguinte documentación: – Fotocopia do DNI ou libro de familia, no caso de que os/as alumnos/as aínda non o posúan. As familias numerosas de 1.º ou 2.º grao aportarán fotocopia do libro de familia numerosa. – Declaración responsable de estar ao corrente no cumprimento das súas obrigas tributarias e coa Seguridade Social. – Certificado de empadroamento no Concello de Mesía do beneficiario. – Fotocopia da declaración de renda da unidade familiar do exercicio 2010 ou, no seu defecto, certificado expedido pola Axencia Estatal da Administración Tributaria en relación á non obriga de presentación da mesma de cada un dos membros da unidade familiar. Neste último caso, ademais do certificado negativo, deberá presentarse un certificado de empresa sobre os ingresos brutos anuais da unidade familiar, así como xustificante da pensión, no seu caso. – Fotocopia da matrícula oficial de estudos ou certificado expedido polo centro, acreditativo de que o solicitante cursa alí estudos. – Aquelas persoas que forman parte da unidade familiar, que posúan algún tipo de incapacidade, deberán aportar o certificado de minusvalía pertinente, expedido pola Xunta de Galicia. – Declaración xurada da distancia entre o domicilio do solicitante e o centro de estudos. – Declaración xurada dos membros da unidade familiar que conviven no mesmo domicilio. – Datos bancarios do beneficiario ou representante legal para recibir a subvención.3.2. O prazo de presentación de solicitudes será dende o día seguinte ao da publicación desta convocatoria no Boletín Oficial da Provincia ata o 20 de outubro de 2011.4.–PROCEDEMENTO. O estudo e valoración das solicitudes realizarase pola comisión de valoración, integrada polos seguintes membros: Presidente: alcalde-presidente do Concello. Vogais: tres concelleiros/as designados/as polo alcalde-presidente. Secretario: o da Corporación. O procedemento de estudo e valoración axustarase ás seguintes tarefas: – Comprobación previa tendente a verificar que os solicitantes reúnen os requisitos esixibles. No caso de que os defectos observados sexan subsanables, requiriráselles a súa subsanación no prazo improrrogable de dez días. No suposto de requisitos insubsanables, proporase a súa inadmisión. – Á vista das solicitudes presentadas e admitidas, procederase á determinación dos beneficiarios mediante a suma dos puntos obtidos tras a aplicación dos seguintes criterios: • Membros da unidade familiar: por cada membro da unidade familiar outorgarase un punto, sendo membros computables os que formen parte da unidade familiar segundo as bases da presente convocatoria. • Ingresos económicos: para a súa ponderación, tomarase como referencia o SMI 2011 (641,40 euros/mes) por 2. A renda familiar relacionarase cos membros computables, aplicándose a seguinte puntuación: • Discapacidade ou minusvalía: por cada membro da unidade familiar afectado: 4 puntos. • Distancia do lugar de residencia ao lugar de estudo: 5.–RESOLUCIÓN. O órgano municipal competente para resolver sobre a concesión ou denegación de axuda será o alcalde, sendo vinculante a tal efecto a proposta de resolución emitida pola comisión de valoración. A resolución definitiva ditarase antes do 1 de decembro do 2011, e conterá a relación de solicitantes para os que se propón a concesión da subvención, así como as contías. Esta resolución notificarase aos interesados que foran propostos como beneficiarios.6.–XUSTIFICACIÓN E PAGAMENTO. Dada a especifidade desta convocatoria, enténdese que a xustificación se cumpre coa presentación da documentación prevista na base segunda. O aboamento da subvención realizarase mediante ingreso por transferencia bancaria na conta sinalada polo/a beneficiario/a antes do fin do exercicio económico 2011. O órgano concedente poderá realizar os controis administrativos e inspeccións que considere oportunos a fin de comprobar a veracidade dos datos consignados na documentación presentada, así como o cumprimento dos requisitos para a percepción da axuda. Mesía, 19 de setembro de 2011. Asdo.: o alcalde, Mariano Iglesias Castro